**Informare**

  Astăzi, 8 octombrie, a avut loc la sediul M.E.N. sedința Comisiei de Dialog Social în cadrul căreia s-a discutat Proiectul Metodologiei-cadru privind mobilitatea personalului didactic de predare din Învățământul preuniversitar în anul școlar 2019-2020. Din partea F.S.L.I. au participat: Cornelia-Popa Stavri-Secretar General și George Purcaru-Prim-vicepreședinte.

Au fost aprobate propunerile F.S.L.I. discutate în comisia tehnică de lucru care s-a întrunit la Brănești în perioada 18-20 septembrie.

În plus față de discuțiile din comisia tehnică, reprezentanții F.S.L.I. au propus o completare la art.94 alin (7) conform căreia ” cadrele didactice pensionare din alte domenii să fie ierahizate astfel:

- au prioritate cei care au definitivat în învățământ, ulterior putând fi repartizați și cei care nu au definitivat, dar au specializare în domeniul solicitat.”  - propunere acceptată

S-a decis constituirea unui **grup tehnic de lucru pentru elaborarea unui model** **cadru de decizie și act adițional** în cazul în care avem situația modificării contractului individual de muncă din perioadă determinată de un an, în C.I.M. pe durata de viabilitate a postului/ catedrei, în condiățiile respectării condițiilor impuse de metodologia mișcării de personal.

La Diverse:

A fost adusă în discuție problema Aplicației EduSal (alerta J referitoare la depășirea unei norme pentru nedidactic și didactic auxiliar; plata C.O. neefectuat și neaprobarea statului de personal pe motivul neîncadrării în buget).

Răspuns:

1. Alerta J se va menține în continuare, dar nu împiedică plata;

2. Pentru plata C.O. neefectuat, M.E.N. a pregătit un O.M.E.N. în vederea soluționării acestei probleme. Imediat ce vom avea ministru, O.M.E.N. va fi semnat și aplicat.

Secretar General,

Cornelia Popa Stavri

București, 8 octombrie 2019